Adam de la Halle

Adam de la Halle (Adam frå Halle fødd omkring 1237 i Arras i Frankrike, død 1288 i Napoli i Italia), òg kalla le bossu d'Arras ('den pukkelrygga frå Arras'), var ein fransk trubadur, diktar og musikar.

Adam de la Halle interesserte seg først for teologi før han gav opp det for å kunne gifte seg. Etter å ha skilt seg frå hustrua si brukte han resten av livet sitt på kulturen. Adam vert rekna som den første som aleine skreiv gjennomarbeida songspel - han kalla dei jeux ('spel'). Han var ein av dei første til å komponere fleirstemmig musikk friare enn tidlegare. Fleire av verka hans vart gjevne ut i nyutgåver mot slutten av 1800-talet.

Melodien til kjærleiksvisa «Kom du skjønne hjertevenn» (på tysk «Komm, o komm Geselle mein») er opphavleg komponert av Adam og inngår i songspelet Le jeu de Robin et Marion. Teksten finst òg i Carmina Burana.

Verk
Le jeu de Robin et Marion

Kjelder
<div class="references-small">
Denne artikkelen bygger på «Adam de la Halle» frå ,  den 30. mars 2010.  

Bakgrunnsstoff
 Bibliografi over Adam de la Halle ved arlima.net
 Adam de la Halle-noter ved  ChoralWiki (cpdl.org)

Kategori:Franske komponistar
Kategori:Mellomalderkomponistar
Kategori:Franske forfattarar
Kategori:Fødde i 1230-åra
Kategori:Døde i 1288